კონკურსი ,,ნამდვილი თუ მოგონილი?!"-ის ტრენინგი

მედიაწიგნიერების განვითარების მიზნით, განათლებისა და მეცნიერების სამინისტროს მხარდაჭერით, საქართველოს კომუნიკაციების კომისია ახალგაზრდებში კრიტიკული აზროვნების, ფაქტების გადამოწმების, ანალიზისა

და შეფასების უნარების განვითარების ხელშეწყობისთვის, ატარებს მედიაწიგნიერების კონკურსს ბაკალავრიატის საფეხურის სტუდენტებისთვის. კონკურსის ფარგლებში, სტუდენტებმა ინდივიდუალურად უნდა შეასრულონ შემდეგი დავალება: აღმოაჩინონ მედიასივრცეში (ინტერნეტი, ტელევიზია, ბეჭდური მედია, სხვ.) გავრცელებული ყალბი ინფორმაცია (რომელიც ჯერ არ ყოფილა დადასტურებული, როგორც ყალბი), წარმოადგინონ აღმოჩენის გზა, შესაბამისი წყარო, შესაძლო მოტივები და პარალელურად, დაადგინონ რეალური ფაქტები, ამბავი.

დავალების წარმოსადგენად სტუდენტს შეუძლია თავად შეარჩიოს ფორმატი - ვიდეო ან მულტიმედია ნამუშევარი, პრეზენტაცია ან სხვა ალტერნატიული ფორმა. კონკურსის გამარჯვებულებს გამოავლენს კომპეტენტური ჟიური, რომლის წევრებიც იქნებიან საქართველოს კომუნიკაციების ეროვნული კომისიის, განათლების სამინისტროს, მედიისა და სამოქალაქო სექტორის წარმომადგენლები.

**პრიზები**

კომუნიკაციების კომისიისგან გამარჯვებულებს ულტრათანამედროვე პრიზები გადაეცემათ. პირველი ადგილის მფლობელი საჩუქრად iPhone 14-ს მიიღებს, მეორე ადგილის მფლობელი - HP Laptop, ხოლო მესამე ადგილზე გასულ სტუდენტს - iPad გადაეცემა.

**კონკურსის ვადები**

საკონკურსო ნამუშევრები სტუდენტებმა მითითებულ ლინკზე უნდა გამოგზავნონ 2022 წლის 29 სექტემბრიდან, 31 ოქტომბრის ჩათვლით. კონკურსის წესებისა და დეტალური ინფორმაციის ნახვა შეგიძლიათ კომუნიკაციების კომისიის მედიაწიგნიერების გვერდზე - https://www.facebook.com/MediaLiteracy.comcom/, კომისიის ვებ-გვერდზე - www.comcom.ge და მედიაწიგნიერების პლათფორმაზე -

<https://mediatsigniereba.ge/>

კონკურსის პარალელურად, კომუნიკაციის კომისიის ტრენერი ატარებს ტრენინგს სტუდენტებისთვის, თუ როგორ უნდა აღმოაჩინონ ყალბი ინფორმაცია, რაც დაეხმარებათ მათ საკონკურსო ნამუშევრის მომზადებაში.

ტრენიგი ჩატარდება 18 ოქტომბერს 18:00 საათზე.

დასწრება შეუძლია ბაკალავრის საფეხურის ყველა სტუდენტს ზუმის ლინკის საშუალებით.

Join Zoom Meeting

<https://gncc.zoom.us/j/86343296382?pwd=TFFkNUNXNEUrY0VjTGVFRXBSVERoZz09>

Meeting ID: 863 4329 6382

Passcode: 769504